open-index/open-wikipedia-markdown huggingface dataset:
Etyyliasetaatti

**Etyyliasetaatin** eli **etyylietanaatin** kemiallinen kaava on C4H8O2 ja rakennekaava CH3COOC2H5. Siitä käytetään myös nimiä *etikkahapon etyyliesteri* ja *etikkaeetteri*. Jälkimmäinen nimi on harhaanjohtava, sillä etyyliasetaatti on esteri.

Etyyliasetaatti on normaaliolosuhteissa olomuodoltaan väritön neste, jolla on tunnusomainen haju. Sen moolimassa on 88,1&nbsp;g/mol, sulamispiste −84&nbsp;°C, kiehumispiste 77&nbsp;°C, tiheys 0,9&nbsp;g/cm3, hajukynnys 9,8&nbsp;mg/m3, leimahduspiste -4&nbsp;°C c.c., itsesyttymislämpötila 427&nbsp;°C ja CAS-numero 141-78-6. 

Yhdistettä esiintyy kukkien tuoksuissa ja semiokemikaalina eliöiden viestinnässä.

Etyyliasetaattia voidaan valmistaa etanolista ja etikkahaposta:

C<sub>2</sub>H<sub>5</sub>OH + CH<sub>3</sub>COOH → CH3COOC2H5 + H<sub>2</sub>O

Etyyliasetaattia käytetään perhostenkeräilyssä perhosten tainnuttamiseen ja pienoismallinrakennuksessa muovimateriaalien liimaamiseen. Etyyliasetaattia käytetään myös liimojen ja kynsilakan poistoon sekä teollisessa flexo-painotoiminnassa liuottimena.

## Aiheesta muualla

*
*PubChem: Ethyl acetate 
*Human Metabolome Database (HMDB): Ethyl acetate 
*Kyoto Encyclopedia of Genes and Genomes (KEGG): Ethyl acetate 
*ChemBlink: Ethyl acetate 
*Dr. Duke's Phytochemical and Ethnobotanical Databases: Ethyl-acetate 
*Pherobase: Floral Compound - ethyl acetate 
*Pherobase: Semiochemical - ethyl acetate
Thandiswa

**Thandiswa** oik. **Thandiswa Mazwai** (s. 31. maaliskuuta 1976)), on eteläafrikkalainen laulaja, joka lauloi ennen soolouraansa useiden vuosien ajan kwaitoa Bongo Maffin -yhtyeessä.  

Mazwai syntyi Transkeissa ja kasvoi Sowetossa. Hän on opiskellut Witwatersrandin yliopistossa. Hänen ensimmäinen sooloalbuminsa oli maaliskuussa 2004 julkaistu *Zabalaza*. Mazwai laulaa zuluksi, xhosaksi ja englanniksi. Hän voitti debyyttialbumillaan Kora Awardin. 

## Lähteet
The Kooks

**The Kooks** on Brightonista kotoisin oleva englantilainen indierock-yhtye. Se on perustettu vuonna 2001, ja yhtyeen debyyttialbumi julkaistiin 2006. Heidän kappaleitaan ovat muun muassa ”She Moves in Her Own Way”, joka on ollut parhaimmillaan Britannian singlelistalla seitsemäs, ”Naïve”, joka saavutti viidennen sijan, ja ”Sofa Song”, joka nousi sijalle 28. Yhtyeen nimi tulee David Bowien Hunky Dory -albumin kappaleesta Kooks. 

## Jäsenet

* Luke Pritchard – laulu, kitara (2004–
* Hugh Harris – kitara (2004–
* Alexis Nuñez – rummut (2012–

**Entiset jäsenet**

* Max Rafferty – basso, taustalaulu (2004–2008)
* Paul Garred – rummut (2004–2009, 2010–2012)
* Peter Denton – basso, taustalaulu (2008–2018)

** Kiertuejäsenet **

* Nicholas Millard – rummut, perkussiot (2008)
* Dan Logan – basso, taustalaulu (2008)
* Chris Prendergast – rummut, perkussiot (2010–2011)
* Denny Weston – rummut (2011-2012), basso (2015)
* Thom Kirkpatrick – syntetisaattori (2011–2012)
* Jack Berkeley – kitara, perkussiot, taustalaulu (2013–2015)
* Peter Randall – basso, taustalaulu (2018–)

## Diskografia
### Albumit
* *[[Inside In/Inside Out]]* (2006)
* *[[Konk]]* (2008)
* *[[Junk of the Heart]]* (2011)
* *[[Listen (The Kooksin albumi)|Listen]]* (2014)
* *[[Let's Go Sunshine]]* (2018)
* *[[10 Tracks to Echo In the Dark]]* (2022)

### Singlet

## Aiheesta muualla

* The Kooksin viralliset kotisivut  
* 
* Paul Garredin haastattelu
William Lloyd Garrison

**William Lloyd Garrison** (12. joulukuuta 1805 Newburyport, Massachusetts – 24. toukokuuta 1879 New York City) oli yhdysvaltalainen orjuutta vastustanut pasifisti. Garrison pyrki vastustamaan orjuutta moraalisin keinoin ja alkoikin julkaista Bostonissa lehteä nimeltä *Liberator*. Se säilyi hyvin vaikutusvaltaisena aina vuonna 1865 tapahtuneeseen lakkauttamiseensa asti. Mielipiteittensä vuoksi Garrison joutui kokemaan jopa vainoamista ja hän oli useasti hengenvaarassa. 

## Lähteet
Ján Slota

**Ján Slota** (s. 14. syyskuuta 1953) on slovakialainen poliitikko, äärikansallisen Slovenská národná stranan (Slovakian kansallispuolue; SNS) johtaja ja pitkäaikainen Žilinan pormestari 1990–2006.

Slota lähti politiikkaan 1990-luvun alussa ja oli perustamassa SNS:ää 1990. Hänet valittiin samana vuonna Tšekkoslovakian liittovaltion parlamenttiin ja myöhemmin Slovakian parlamenttiin. Hän oli 1994–1999 SNS:n johdossa. Vuoden 2001 puolueen sisäisen kriisin yhteydessä hän erosi ja perusti oman Oikean kansallispuolueensa (*Pravá Slovenská národná strana*). Tämän johdosta kumpikaan niistä ei saanut äänikynnyksen ylittävää 5 % äänistä ja ne jäivät ilman parlamenttipaikkoja vuoden 2002 vaaleissa. Vuonna 2003 puolueet yhdistyivät kovan tappelun jälkeen ja Slota valittiin johtajaksi. 

Vuoden 2006 parlamenttivaaleissa SNS sai 11,7 % äänistä ja 20 paikkaa 150:stä parlamentissa. Se pääsi kolmella ministerillä Robert Ficon Smerin ja Vladimír Mečiarin ĽS-HZDS:n hallitukseen, muttei saanut tärkeitä ministerinpaikkoja. Hallitussopimuksen osana Slotaa ei otettu hallitukseen.

Slota on lausunnoissaan poliittisesti epäkorrekti ja äärimmäinen nationalisti; hän puolustaa vain slovakkien oikeuksia ja arvostelee unkarilaisten puoluetta SMK:ta ja unkarilaisia yleensä, kuten: "unkarilaiset ovat slovakkien kansakunnan syöpä, ja heidät pitää poistaa välittömästi kansan kehosta" (Új Szó, 15.4.2005) ja on verrannut unkarilaisia radioaktiivisiin jätteisiin. Vuoden 1999 puoluekokouksessa hän sanoi tuhoavansa Budapestin tankein. Romanit hän on suositellut hakattaviksi ja kannattanut ilmaisten ehkäisyvälineiden jakamista heille ja miesten sterilointia maksua vastaan. Homoseksuaaleista hän ei sano olevan haittaa, jos he eivät tule julkisesti näkyville.

## Aiheesta muualla
* http://www.slota.sk/ 

## Lähteet
HOPE

**HOPE** oli Japanin avaruusjärjestön (JAXA) avaruussukkulaprojekti. HOPE-nimi tulee sanoista "HII Orbiting Plane". Sukkula oli tarkoitus laukaista HII-kantoraketilla. Projekti lopetettiin vuonna 2003 JAXAn perustamisen yhteydessä.

HOPE-X oli sukkulaa testaava prototyyppi, HOPE-Experimental.

Sukkulaprojekti alkoi Japanin aiempien kahden avaruusjärjestön NASDAn ja NALin yhteisprojektina 1980-luvulla. Se liittyi silloin ISS-avaruusasemaan kuten Euroopan avaruusjärjestön Hermes.  

## Aiheesta muualla
* JAXAn Hope-X ohjelman sivusto 
* JAXAn sivusto
Nerina Pallot

**Nerina Natasha Georgina Pallot** (s. 26. huhtikuuta 1975 Lontoo) on englantilainen laulaja. Hänen isänsä on ranskalaisenglantilainen ja äitinsä kotoisin Intiasta.

Pallot julkaisi esikoisalbuminsa, *Dear Frustrated Superstar*, elokuussa 2001. Levyltä julkaistiin kolme singleä. 

Hänen toinen pitkäsoittonsa, *Fires*, julkaistiin huhtikuussa 2005. Pallot sanoitti kaikki levyn laulut.
Albumin single "Everybody's Gone To War" teki hänet laajemmalti tunnetuksi.
Pallot on keskittynyt uraansa Isossa-Britanniassa, sillä siellä hän keikkailee suurimmaksi osaksi.

Alkuvuodesta 2006 Pallot kihlautui Howard Willingin kanssa.

## Aiheesta muualla

* Nerina Pallot - virallinen kotisivu
* Nerina Pallot MySpacessa
*
Iriomote

**Iriomote** () on Okinawan prefektuurin toiseksi suurin saari Japanissa. Sen pinta-ala on 289 neliökilometriä, mutta asukkaita on vain kaksi tuhatta. Saaren pohjoisrantaa pitkin kulkee tie, joka yhdistää kylät toisiinsa. Liikenne Okinawan pääsaarelta käy lautalla Ishigakista. 

Iriomoten ilmasto on subtrooppinen ja merellinen. Kesäkuusta syyskuuhun alueella esiintyy taifuuneja. 90 % saaresta on subtrooppisen viidakon ja mangrovekasvien peitossa. 34 % on julistettu kansallispuistoksi, jossa asuu harvinainen iriomotenkissa.

Amami Ōshima, Tokunoshima, Okinawan pohjoisosa ja Iriomote on Unescon maailmanperintökohde vuodesta 2021.

## Lähteet

## Aiheesta muualla

* Wonder-Okinawa.jp – Iriomote 
* Ishigakin kaupungin turistiopas  
* Hirata Tourism Inc.
Under a Funeral Moon

**Under a Funeral Moon** on norjalaisen black metal -yhtyeen Darkthronen kolmas studioalbumi. 

## Kappalelista
#"Natassja in Eternal Sleep" (3:33)
#"Summer of the Diabolical Holocaust" (5:18)
#"The Dance of Eternal Shadows" (3:44)
#"Unholy Black Metal" (3:31)
#"To Walk the Infernal Fields" (7:50)
#"Under a Funeral Moon" (5:07)
#"Inn i De Dype Skogers Favn" (5:25)
#"Crossing the Triangle of Flames" (6:13)

## Muusikot
* Fenriz – rummut, sanoitukset
* Nocturno Culto – bassokitara, laulu
* Zephyrous – kitara

## Aiheesta muualla
* ''Darkthrone'' - Virallinen sivusto
* ''Anus.com'' - Tarkempaa tietoa ja arviointia 
* 
*
Tupolev ANT-31

**Tupolev I-14** eli **ANT-31** oli neuvostoliittolainen hävittäjälentokone, jonka suunnitteli Pavel Suhoi TsaGIssa Andrei Tupolevin alaisuudessa. Koneen ensilento tapahtui toukokuussa 1933. Sen kahta versiota I-14 ja I-14bis tilattiin yhteensä 55, mutta tilatuista valmistettiin vain 18. Tyyppi hävisi tarjouskilpailun Polikarpov I-16:lle.

## Tekniset tiedot
### Yleiset ominaisuudet
* Kärkiväli: 11,2&nbsp;m
* Siipipinta-ala: 16,8&nbsp;m²
* Lentoonlähtömassa: 1&nbsp;455&nbsp;kg
* Voimalaite: ilmajäähdytetty 9-sylinterinen M-22-tähtimoottori (teho 426&nbsp;kW)

### Suoritusarvot
* Suurin nopeus: 384&nbsp;km/h 5&nbsp;km:n korkeudessa
* Nousaika: 5&nbsp;km:iin 8,2&nbsp;min
* Lakikorkeus: 9&nbsp;400&nbsp;m

### Aseistus
* 1 &times; 7,62&nbsp;mm PW-1-konekivääri
* 2 &times; 37&nbsp;mm Kurschevski APK -tykkiä, 
 
## Lähteet
* 

### Viitteet
Koskelot

**Koskelot** (*Mergus*) on sorsalintusuku, jossa on neljä nykyisin elävää lajia. Koskelot ovat kokosukeltajia ja syövät kaloja. Niillä on sarveishammasreunainen, väkäpäinen nokka, jolla ne tarttuvat saaliiseensa. Isokoskelo ja tukkakoskelo elävät laajalla alueella pohjoisella pallonpuoliskolla, ja nämä lajit esiintyvät myös Suomessa.

## Lajit

* isokoskelo (*Mergus merganser*)
* brasiliankoskelo (*Mergus octosetaceus*)
* tukkakoskelo eli pikkukoskelo (*Mergus serrator*)
* amurinkoskelo (*Mergus squamatus*)
* etelänkoskelo (*Mergus australis*) – kuollut sukupuuttoon noin vuonna 1902.

Lisäksi sukuun on luettu:
* uivelo *(Mergellus albellus* syn. *Mergus albellus*) – luetaan nykyisin ainoana lajina omaan sukuunsa *Mergellus*.
* harjakoskelo (*Lophodytes cucullatus*, ennen *Mergus cucullatus*) – luetaan nykyisin ainoana lajina omaan sukuunsa *Lophodytes*.

## Lähteet
*itis.gov Luettu 10.7.2012.
Kylvö

**Kylvö** tai **kylväminen** tarkoittaa siementen laittamista maahan. Kylvö suoritetaan joko kasvukauden alussa (Suomessa kevätkylvö eli (touonteko) tai lopussa (syyskylvö). Kevätkylvön ajankohdan ratkaisevat lähinnä maan riittävä lämpötila (n. 5 °C) ja kosteus. Liian kylmässä ja märässä maassa siemenet itävät hitaasti, maa rikkaruohottuu helposti, ja raskailla koneilla ajettaessa liian aikaisin ennen maan riittävää kuivumista tehtyjen kylvötöiden seurauksena voi olla myös maan tiivistyminen. Syyskylvö on suoritettava niin ajoissa, että kasvi ehtii kehittyä talvehtimiskykyiseksi. Kasvilajien kylvöjärjestyksen ratkaisee niiden vaatima kasvuaika ja hallankestävyys. 

Eri viljan kylvömenetelmät voidaan luokitella mm. muokkausmenetelmien mukaan: suorakylvö, kylvö perusmuokattuun maahan, kylvömuokkaus ja kylvö sänkeen ilman perusmuokkausta sekä tavanomainen muokkaus ja kylvöketju.

Ammattimaisessa viljanviljelyssä kylvö suoritetaan nykyisin koneellisesti, kylvökoneilla, joilla saavutetaan suuri kylvönopeus ja –tarkkuus. Myös muiden kaupallisten kasvien, kukkien ja taimien siemenkylvössä kennostoihin käytetään konetta, jolloin mm. istutussyvyyttä voidaan kontrolloida. Kylvökoneiden teknistyessä, viljelytekniikassa kylvön yhteydessä voidaan kylvää samanaikaisesti useita siemenlajikkeita, käyttää lannoitteita yhdistettynä maanmuokkaukseen.

## Aiheesta muualla

* YLE.fi: Siementen kylvämisen ABC
* Koti ja Keittiö: Taimikasvatuksen opas - näin kylvät, kasvatat ja istutat
Sevillan Alcázar

**Sevillan Alcázar** on kuninkaallinen palatsi Espanjan Sevillassa. Se on alun perin maurien linnoitus, jota on laajennettu useita kertoja. Ensimmäisenä tälle paikalle rakensivat linnan almohadit. Suurin osa nykyisin jälkellä olevasta linnasta on maurien kuninkaan vuodesta 1364 alkaen rakennuttamaa linnaa. Se on yksi parhaista mudéjar-arkkitehtuurin esimerkeistä. Keisari Kaarle V:n goottilaiset lisäykset luovat kontrastia islamilaiselle tyylille. 

Alcazar muodostaa Unescon maailmanperintöluettelon kohteen yhdessä Sevillan katedraalin ja Archivo de Indiasin kanssa..

## Katso myös
* Aragonian mudéjar-arkkitehtuuri

## Lähteet
Suomen kansainväliset valmiusjoukot

**Suomen kansainväliset valmiusjoukot** on joukko varusmiehiä, jotka koulutetaan kansainvälisiin rauhanturvaamis- ja kriisinhallintatehtäviin varusmiespalveluksensa loppupuolella. Koulutukseen valitaan halukkaiden heinäkuun saapumiserän varusmiesten joukosta kielitaitoisia, hyväkuntoisia ja paineensietokykyä osoittaneita sotilaita. Valmiusjoukko aloitti toimintansa vuonna 1996 ja ensimmäiset Valmiusjoukoissa koulutetut sotilaat aloittivat rauhanturvaajapalveluksensa vuonna 1999 Kosovossa.

Vuonna 2013 valmiusjoukkoon pyrki ennätykselliset 773 hakijaa, joista 34 naisia. Vuonna 2011 hakijoita oli 540, ja vuonna 2010 525. Hakijoista valitaan valmiusjoukkoon noin 200 henkilöä hakemuksen, fyysisen kunnon testien, soveltuvuustestien, kielikokeen sekä haastattelun perusteella. Fyysisen kunnon testi koostuu lihaskuntotestistä ja Cooperin testistä, minkä lisäksi hakijoita testataan evakuointitestissä, jossa noin 55 kilogramman painoista nukkea on kannettava 150 metrin matka kahdessa minuutissa.

Pääasiassa Porin prikaatissa annettava valmiusjoukkokoulutus sisältää muun muassa ajoneuvo- ja jalkapartiointia, englanninkielistä radioviestintää, henkilö-, ajoneuvo- ja taloetsintää, yhteistoimintaa helikopterien kanssa, voimankäyttöä sekä pienpartiotaktiikkaa. Näiden lisäksi ampuma-, ensiapu- ja miinanraivaamiskoulutukset ovat laajempia verrattuna tavalliselle jalkaväkitaistelijalle annettavaan koulutukseen. Jokainen valmiusjoukoissa palveleva sotilas saa myös jonkun tietyn koulutushaarakoulutuksen riippuen puolustusvoimien tarpeesta. erikoistuvat sotilaat palvelevat Porin prikaatissa Säkylässä. Jokainen valmiusjoukon sotilas saa vähintään aliupseerikoulutuksen.

Varusmiespalveluksen lopuksi valmiusjoukkoon koulutetut voivat allekirjoittaa vapaaehtoisen toimintavalmiussitoumuksen. Tavoitteena on saada valmiusjoukot 7 päivän lähtövalmiuteen. 

Valmiusjoukon sotilaat käyttävät ulkoisena tunnusmerkkinä oliivinvihreässä baretissaan kultaista kruunupäistä leijona-kokardia, joka ansaitaan suorittamalla SKVJ-palvelukseen kuuluva barettimerkkikoe. Valmiusjoukon ajoneuvot on Suomessa ja kansainvälisissä harjoituksissa usein merkitty FRDF-tekstillä (Finnish Rapid Deployment Force). Valmiusjoukon tunnuslause on "Look good, do good!" (Näytä hyvältä, tee hyvää!).

## Lähteet

## Aiheesta muualla
*Porin prikaati
*Puolustusministeriö
*Suomen kansainväliset valmiusjoukot
São Vicente

**São Vicente** on yksi Kap Verden saarista. Se sijaitsee Barlaventosaarten ryhmässä, Santo Antãon ja Santa Luzian saarten välissä. Saarelta on 640 kilometrin matka Länsi-Afrikan rannikolle. Myös saaren kaakkoispuolella sijaitseva Santa Luzia kuuluu São Vicenten kuntaan.

São Vicenten pinta-ala on 227 km² ja asukasluku 67&nbsp;163 (2000). Sen korkein kohta on Monte Verde 774 metrin korkeudessa merenpinnan yläpuolella. Saaren suurin kaupunki on Mindelo, joka on lisäksi Kap Verden toiseksi suurin kaupunki Praian jälkeen. 

Eurooppalaisten 22. tammikuuta 1462 löytämä São Vicente oli asumaton 1800-luvulle saakka. São Vicenteltä ovat kotoisin muiden muassa muusikot Cesária Évora, Tito Paris ja Kap Verden entinen pääministeri Carlos Veiga. 

## Lähteet

## Aiheesta muualla

* Viralliset sivut
Kukkulan kuningas (leikki)

**Kukkulan kuningas**  (myös **vuorenvalloitus** tai **valliherra**, ) on eräs leikki. Kukkulan kuningasta voi pelata pienellä lumikasalla, kukkulalla tai mäellä. Pelaajia leikissä on yleensä useita. Leikissä taistellaan tönimällä siitä, kuka valloitaa kukkulan ensinPeliä voidaan jatkaa niin kauan kuin pelaajat haluavat. "Kukkulan kuningas" on siis se, joka on kukkulan korkeimmalla paikalla. Muut pelaajat voivat töniä toisiaan ja "kukkulan kuninkaan" alas ja julistautua itse "kukkulan kuninkaaksi". Kouluissa ja lastentarhoissa tämä leikki ei ole opettajien ja ohjaajien suosikkeja, sillä vammat varsinkin niskan seudulle ovat mahdollisia. Kukkulan kuninkaassa usein isoimmat ja vahvimmat pärjäävät.

Kukkulan kuningas sekä sen eri variaatiot ovat suosittuja pelityyppejä monissa videopeleissä, joskin peleissä ei aina taistellakaan mäen huipusta, vaan suosittuja "kukkuloita" ovat esimerkiksi talot, sillat tai jopa pelkät maapläntit tasaisella maalla.

## Lähteet
Ascraeus Mons

**Ascraeus Mons** on tulivuori Marsissa. Se on pohjoisin Tharsiksen ylängön kolmesta suuresta tulivuoresta (*Tharsis Montes*). Ascraeus Mons kuuluu Marsin korkeimpiin vuoriin, sillä sen huippu kohoaa yli 18 kilometrin korkeuteen. Tulivuori purkautui viimeksi noin 100 miljoonaa vuotta sitten.

## Lähteet

## Aiheesta muualla
Archivo de Indias

**Archivo de Indias** (suom. *Intioiden arkisto*) on arkisto Espanjan Sevillassa. Sen kokoelmassa on dokumentteja Espanjan suurvalta-ajasta Amerikassa ja Filippiineillä. 

Arkiston rakennus, alkujaan kauppakamarin rakennus, on hyvä esimerkki espanjalaisesta renessanssin arkkitehtuurista. Rakentaminen aloitettiin 1572 kuningas Filip II:n määräyksestä. Siihen aikaan kauppiaat vetäytyivät mielellään katedraalien viileisiin eteistiloihin tekemään kauppaa, mutta kuningas halusi rakennuttaa heille erillisen talon tällaiseen toimintaan. 

Vuonna 1785 kuningas Kaarle III päätti että Intioiden neuvoston asiapaperit tuli sijoittaa tähän taloon. Sinne lisättiin marmorinen portaikko ja asianmukaiset säilytystilat.

Arkistossa on yhdeksän kilometriä hyllyjä ja 80 miljoonaa sivua asiakirjoja. Niiden joukossa on Kolumbuksen päiväkirja, Miguel de Cervantesin hakemus pysyvästä virasta ja paavi Aleksanteri VI:n bulla, jolla maailma jaettiin Espanjan ja Portugalin kesken. 

Arkisto on UNESCOn maailmanperintökohde.

## Lähteet
Ivo Sanader

**Ivo Sanader** (entinen **Ivica Sanader**) (s. 8. kesäkuuta 1953 Split) on kroatialainen poliitikko. Hän oli maan pääministeri joulukuusta 2003 alkaen, mutta erosi tehtävästään yllättäen 1. heinäkuuta 2009. Hänet tuomittiin myöhemmin kymmenen vuoden vankeusrangaistukseen korruptiosta.

Sanader on suorittanut tohtorintutkinnon romaanisista kielistä ja vertailevasta kirjallisuustieteestä Innsbruckin yliopistosta, Itävallasta. Äidinkielensä kroatian lisäksi hän puhuu saksaa, englantia, ranskaa ja italiaa.

Sanader palasi Itävallasta Splitiin 1990-luvun alussa. Hän työskenteli kansallisteatterin johdossa Splitissä. Hänet valittiin HDZ:n edustajana alahuoneeseen vuonna 1992. Pian hänet nimitettiin tiede- ja teknologiaministeriksi, vuosiksi 1992–1993. Vuosina 1993–1995 ja 1996–2000 hän toimi varaulkoministerinä.

Karismaattisen johtajansa Franjo Tuđmanin kuoltua HDZ menetti kannatustaan. Sanaderin johdolla äärikansallinen HDZ muuttui maltilliseksi euromyönteiseksi keskusta-oikeistolaiseksi konservatiivipuolueeksi. Johtajuuskamppailun vuoksi oikeisto erosi puolueesta vuonna 2002, ja perusti oman Kroaattiblokkinsa, mutta ei saanut kerättyä itselleen kannatusta.

Vuoden 2003 vaalivoiton jälkeen presidentti nimitti 9. joulukuuta 2003 Sanaderin hallituksen muodostajaksi. Parlamentti hyväksyi 23. joulukuuta 2003 hänen hallituksensa, johon kuuluu lisäksi eläkeläisten puolue ja itsenäinen serbipuolue.

Sanader pyrki johtamaan maansa Euroopan unioniin, jonka kanssa käytäviä neuvotteluja ei kuitenkaan voitu saada valmiiksi ennen seuraavia vaaleja. Hänen työtään hankaloitti maassa kasvava EU-vastaisuus. Sanaderin suosio oli vahva, mutta sitä heikensi päätös korvata Itävallan kansalaisille toisen maailmansodan jälkeen kansallistettu omaisuus. Vuoden 2005 paikallisvaaleissa oppositio otti voiton, ja kenraali Ante Gotovinan pidätys Kanariansaarilla joulukuussa 2005 laski hallituksen suosiota.

Sanader oli viimeinen valtiomies, joka tapasi paavi Johannes Paavali II:n vatikaanissa helmikuussa 2005, muutamia viikkoja ennen tämän kuolemaa.

Marraskuun 2007 lopulla järjestyttyjen vaalien jälkeen Sanader jatkoi pääministerinä. Oikeistolaista HDZ:aa tukivat Kroatian talonpoikaispuolue (HSS) ja Sosiaaliliberaali puolue (HSLS).

Sanaderin kaudelta tunnetaan useita korruptiotapauksia, joista jo 11 merkittävimmän summaksi *Jutarnji list* -lehti laski 192,5 miljoonaa euroa.

Sanader pakeni Kroatiasta 9. joulukuuta 2010 muutamia tunteja ennen kuin parlamentti päätti hänen syytesuojansa poistamisesta, jotta hänet voitaisiin pidättää. Hänet pidätettiin seuraavana päivänä Itävallassa. Marraskuussa 2012 hänet tuomittiin kymmeneksi vuodeksi vankilaan korruptiosta.

## Lähteet

## Aiheesta muualla
Santa Luzia

**Santa Luzia** on yksi Kap Verden saarista Atlantin valtamerellä. Se kuuluu Barlaventosaariin ja sijaitsee São Vicenten ja São Nicolaun välissä. Saaren pinta-ala on 35 km². Korkein kohta on Monte Grande 395 metrin korkeudessa merenpinnan yläpuolella. 

Santa Luzialla ei ole ollut vakituista ihmisasutusta vuosisatoihin. Saarelle rakennettiin 1900-luvulla sääasema.

Santa Luzia sijaitsee noin 640 kilometrin päässä Länsi-Afrikan rannikolta.

## Lähteet
Jermaine Pennant

**Jermaine Pennant** (s. 15. tammikuuta 1983 Nottingham, Englanti) on englantilainen jalkapalloilija, joka edustaa Singaporen pääsarjassa pelaavaa Tampinesia. Keskikentällä pelaava Pennant on edustanut aikaisemmin Notts Countya, Arsenalia, Watfordia, Leedsiä, Birminghamia, Liverpoolia, Portsmouthia, Real Zaragozaa, Wigania Stoke City.

Heinäkuussa 2009 Pennant teki sopimuksen espanjalaisen Real Zaragozan kanssa. Aika Espanjassa ei ollut menestyksekästä ja Pennant palasi takaisin Englantiin, ensin lainalle ja myöhemmin vakiinnutti paikkansa Stokessa.
Jamaikalaista syntyperää oleva Pennant on edustanut Englantia alle 21-vuotiaiden maajoukkueessa 24 kertaa, muttei ole koskaan päässyt aikuisten A-maajoukkueeseen.

## Lähteet

## Aiheesta muualla
*Statistiikkaa Soccerway.comissa 
*Statistiikkaa Soccerbase.comissa
Singlet 1978–1991

**Singlet 1978–1991** on Eppu Normaalin singleboksi vuodelta 2003. Nimensä mukaisesti se sisältää kaikki vuosina 1978–1990 julkaistut singlet CD:inä alkuperäisissä kansissaan.

## Kappaleet
#Poliisi pamputtaa taas/ Elviksen kuolema
#Jee jee/ Nuori poika
#Pidetään ikävää/ John Fogerty
#Mekin tehtiin rakkautta/ Kitara ja kivääri
#Puhtoinen lähiöni/ Suuri ja mahtava
#Warsova/ Hunninkolla
#Pannaan pannaan/ Ruba
#Murheellisten laulujen maa/ Pink Panther Theme
#Ballaadi kaiken turhuudesta/ Maailma loppuu neekerikylässä
#Nyt reppuni jupiset riimisi rupiset/ Pari kaunista riviä
#Pimeyden tango/ Esko veti ison Geen
#Kitara, taivas ja tähdet/ Kivenä kengässä
#Voi kuinka me sinua kaivataan/ Asustelaulu
#Vuonna '85/ Koiralla on karvoissaan kirppuja
#Joka päivä ja joka ikinen yö/ Musiikillishygieeninen lausunto
#Afrikka, sarvikuonojen maa/ Viinaa tsat tsat tsaa
#Näin kulutan aikaa/ Niksulan väkeä
#Sydän tyhjää lyö/ Hihnalla
#Tahroja paperilla/ Puolustuksen puheenvuoro
#Lensin matalalla 2/ Pissaa ja kakkaa

## Muusikot

*Martti Syrjä - laulu
*Pantse Syrjä - kitara
*Juha Torvinen - kitara
*Mikko Saarela - basso singleillä 1-5
*Mikko Nevalainen - basso singleillä 6-17
*Sami Ruusukallio - basso singleillä 18-20
*Aku Syrjä - rummut
Pommeri-stadiaali

**Pommeri-stadiaali** (engl. *Pomeranian stadial*, saksaksi *Pommerische stadium*) oli kylmä kausi noin 16&nbsp;500-14&nbsp;700 vuotta sitten viimeisen jääkauden jo ohitettua kylmimmän kautensa. Jää oli vetäytynyt jonkin matkaa jääkauden kylmimmän noin 25&nbsp;000-22&nbsp;000 vuotta sitten vallinneen kauden jälkeen.
Jään reuna kulki suunnilleen Berliinin ja Stettinin puolivälissä.

Pommeri-stadiaali osuu kylmään jääkauden loppuvaiheeseen, jota
sanotaan monesti vanhimmaksi tundrakaudeksi tai vanhimmaksi dryaskaudeksi. Tämä oli noin 18&nbsp;000-15&nbsp;000 vuotta sitten hieman leudomman Lascaux-interstadiaalin jälkeen.
Pommeri-kauden jälkeen jää alkoi vetäytyä yhä nopeammin lauhassa Bölling-interstadiaalissa.

Pommeri-stadiaalia sanotaan Liettuassa Baltija-stadiaaliksi.
Laajemmin Pommeri-stadiaaliin luetaan myös myöhemmät ns. Mecklenburg-päätemoreenit.
Englannissa Pommeri-Mecklenburgin stadiaalia vastaa Dimlington-stadiaali ja Grönlannin jääkairausnäytteissä GS-2.
Kanadassa oli 16&nbsp;000-15&nbsp;200 kalenterivuotta sitten Chignecto-vaihe, joka vastaa Port Huron -vaihetta toisaalla Amerikassa.

## Pommeri-stadiaaliin liittyviä päätemoreeneja

*Lychenerin pysähdys (Lychener Halt) 16500 rcybp radiohiilivuotta sitten
*Pommerin suuri päätemoreeni (Pommerische Hauptvorstoß) 18&nbsp;900 vuotta? eli 15&nbsp;600 rcybp, radiohiilivuotta sitten, uudet tiedot noin 16&nbsp;500 kalenterivuotta sitten, idemmän Vilnan seuduilla ns. Wepsowan linja

*Parsteinerin pysähdys 14&nbsp;800 rcybp
*Angermünderin pysähdys/Angermünder Halt 14&nbsp;500 rcybp
*Eteläinen Oberuckersee? 14&nbsp;800 rcybp
*Gerswalder Halt/Watzgendorfer Halt 13&nbsp;900 rcybp, radiohiilivuotta sitten

## Pommerin stadiaalin jälkeen tulleita päätemoreeneja

*Rosenthal Stettinin seuduilla, ei vahva
*Velgast, Velgaster lähellä Itämeren rannikkoa Saksassa sisämaassa
*North Rugen Itämeren rannikolla
*Etelä-Baltia Malmön lähellä ja Liettuassa ns. Lugan linja
*Gothenburg
*Bergheim

## Lähteet
*Tage Nilsson, The Pleistocene
### Viitteet
Paul Anderson (jalkapalloilija)

**Paul Anderson** (s. 23. heinäkuuta 1988 Leicester) on englantilainen jalkapalloilija, joka edustaa Englannin mestaruussarjassa pelaavaa Nottingham Forestia. Hän on pelipaikaltaan keskikenttäpelaaja.

Anderson pelasi junioriaikanaan Hull Cityssä ja kävi King Edwardin koulua Melton Mowbrayssa. Vuonna 2006 Liverpool hankki keskikenttäpelaajan ja hän pääsi pelaamaan Liverpoolin alle 18-vuotiaiden joukkueeseen. Joukkueessa hän voitti nuorten FA Cupin. 15. heinäkuuta 2006 Anderson debytoi Liverpoolissa pelaamalla ystävyysottelussa Wrexham AFC:tä vastaan. Anderson teki joukkueen ensimmäisen maalin 2–0 voittoon päättyneessä ottelussa. Anderson edusti Liverpoolia vuoteen 2009 asti. Vuosina 2007–2008 hän oli lainalla Swansea Cityssä ja vuosina 2008–2009 Nottingham Forestissa. Vuonna 2009 hän siirtyi pysyvällä sopimuksella Nottinghamiin.

## Aiheesta muualla
*Andersonin profiili Football.co.uk:n sivuilla
Scott Carson

**Scott Paul Carson** (s. 3. syyskuuta 1985 Whitehaven, Cumbria, Englanti) on englantilainen jalkapallomaalivahti, joka edusti viimeksi Englannin Valioliigassa pelaavaa Manchester Cityä.

190-senttinen Carson aloitti ammattilaisuransa Leeds Unitedissa vuonna 2002. Kolmen Leeds-kauden aikana Carson pääsi kentälle vain kolme kertaa. Vuonna 2005 Liverpool valmentaja Rafael Benítezin johdolla osti Carsonin miljoonalla punnalla. Liverpoolissakaan Carson ei päässyt kovin usein torjuntatöihin, joten maaliskuussa 2006 Carson lainattiin Sheffield Wednesdayhyn. Kauden 2006–2007 Carson pelasi Charltonissa ja kaudeksi 2007–2008 hänet lainattiin Aston Villaan.

Vuosina 2008–2011 hän edusti Englannin Valioliigassa ja Mestaruussarjassa West Bromwich Albionia. Kesällä 2011 hän siirtyi Turkin Superliigaan Bursasporiin, jossa pelasi kaksi kautta. Kesällä 2013 hän palasi Englannin sarjoihin tehtyään kolmevuotisen sopimuksen Englannin mestaruussarjaseura Wigan Athleticin kanssa. Kesällä 2015 hän siirtyi saman sarjan Derbyyn. Hän oli kaudet 2019–2021 lainalla Manchester Cityssä ja pelasi toukokuussa 2021 kymmenen vuoden tauon jälkeen valioliigaottelun Newcastlea vastaan. Hän siirtyi pysyvällä sopimuksella Manchester Cityyn kesällä 2021, ja pelasi maaliskuussa 2022 Mestarien liigan ottelussa ennätyksellisen lähes 17 vuoden tauon jälkeen. Hänen sopimuksensa Cityn kanssa päättyi kesällä 2025.

Carson valittiin Englannin maajoukkueeseen Saksan vuoden 2006 MM-kisoihin mutta ensimmäisen maaottelunsa hän pelasi vasta 16. marraskuuta 2007 Itävaltaa vastaan. Carsonin toinen maaottelu oli EM-karsintojen ratkaisuottelu Kroatiaa vastaan, ja kun hän päästi taakseen kolme maalia – ensimmäisen niistä helposti – ja Kroatia voitti maalein 2–3, jäi Englanti EM-kisojen ulkopuolelle. Kaikkiaan hän on pelannut neljä maaottelua.

## Lähteet
Santo Antão

**Santo Antão** on yksi Kap Verden saarista. Se kuuluu Barlaventosaarista ryhmään ja on sen luoteisin ja suurin saari. Santo Antãon kaakkoispuolella sijaitsee São Vicente. 

Santo Antãon pinta-ala on 779&nbsp;km², joten se on Kap Verden toiseksi suurin saari. Vuonna 2022 väkilukuennuste oli 37&nbsp;490. Saaren korkeimmat huiput ovat Topo de Coroa (1&nbsp;979&nbsp;m) ja Pico da Cruz (1&nbsp;585&nbsp;m).

Santo Antãolla sijaitsevat Paúlin, Porto Novon ja Ribeira Granden kunnat. Kaupunkeja on neljä: Ponta do Sol, Povoação, Pombas ja Porto Novo, joka on saaren hallinnollinen keskus. 

Saaren keskeinen elinkeino on maatalous; keskeisiin viljelykasveihin lukeutuvat kahvi, banaani, appelsiini, sokeriruoko, kahvi ja kiinankaali. Lisäksi kasvatetaan karjaa. Vuoristoisella saarella ei ole toiminnassa olevaa lentoasemaa (aiempi Ponta do Solissa sijainnut lentoasema on suljettu turvallisuussyistä), mutta naapurisaarella São Vicentellä toimii kansainvälinen lentoasema. Porto Novossa on satama, josta on lauttayhteys naapurisaarelle.

Diogo Afonso löysi Santo Antãon vuonna 1462. Saari nimettiin kuitenkin vasta 1500-luvulla ja asutettiin vuonna 1548. 


Santo antao sentinel-2.jpg|Vuoristoinen Santo Antão kuvattuna NASA:n Sentinel-2 satelliitista.
Ponta do Sol 2.JPG|Ponta do Solin kaupunkia.
Ponta do Sol, Santo Antao, Cabo Verde 2017-04 --1.jpg|Ponta do Solin yleiskuva.
CaisPortoNovo.JPG|Porto Novon satama yhdistää saaren liikenteellisesti Kap Verden muille saarille ja muuhun maailmaan.
VilaPombas.JPG|Paúlin kunnan Pombas on pikkukaupunki meren rannalla.
View south Cidade das Pombas Santo Antão, Cabo Verde.jpg|Pombasin kaupunkia.
Santo Antão 294A9888 Topo da Coroa.jpg|Topo de Coroa (1&nbsp;979&nbsp;m) on saaren korkein huippu.
Santo Antão, Cabo Verde 2017-04 --3.jpg|Pengerviljelyä vuorenrinteellä.
Fontainhas, Santo Antao, Cabo Verde 2017-04 --1.jpg|Fontainhasin kylä.
Vale do Paúl, Cape Verde.jpg|Paúlin laaksoa.
20121027-IMG 1049.jpg|Santo Antãon saari erottuu naapurisaaren São Vicenten Mindelonlahden suunnalta otetussa valokuvassa. 


## Santoantãolaisia henkilöitä
* Roberto Duarte da Silva, kemisti
* Luís Romano de Madeira Melo, kirjailija
* Manuel de Novas, kirjailija, säveltäjä

## Lähteet
* 

### Viitteet

## Aiheesta muualla
Matemaattinen induktio

**Matemaattinen induktio** on matemaattinen todistusmenetelmä, joka kuuluu matemaattisen algebran päähaaraan.

Matemaattinen induktio perustuu *induktioperiaatteeseen*, jolla todistetaan luonnollista lukua n koskeva väite todeksi kaikilla luvun n arvoilla. Teknisesti induktiotodistus koostuu kolmesta vaiheesta:

# Perusaskel
#* Osoitetaan esimerkin kautta, että P(0) on tosi
# Induktioaskel
#* Induktio-oletus: oletetaan, että P(n) on tosi arvolla n=k
#* Induktioväite: väitetään, että P(n) tosi arvolla n=k+1
#* Todistus: todistetaan, että induktio-oletuksesta seuraa induktioväite
# Johtopäätös
#* Induktioaskeleessa todistettiin, että P(n) on tosi aina seuraavalla luvun n arvolla. Koska P(0) on tosi, niin myös P(n) on tosi kaikilla luonnollisilla luvuilla n.

Toisin kuin induktiivisessa päättelyssä, matemaattiseen induktioon ei sisälly Humen ongelmaa, sillä matemaattinen induktio on rekursioon perustuvaa todistamista eli pätevää deduktiivista päättelyä. Todistus perustuu rekursiorelaation avulla määriteltyyn äärettömän joukon säännönmukaisuuteen, joka todistuksessa yleistetään koko joukkoon, esimerkiksi luonnollisten lukujen joukkoon. Matemaattinen induktio voidaan myös samaistaa täydellisen induktion kanssa, sillä siinä käydään rekursiivisesti kaikki mahdolliset yksittäistapaukset läpi.

## Esimerkki
Todistetaan oikeaksi kaava
:0+1+2+ \dots +n=\frac{n(n+1)}{2}.

# **Perusaskel:** 
#: Näytetään, että P(0) pätee:
#: 0 = \frac{0 \cdot (0+1)}{2}
# **Induktioaskel:** 
#:*Induktio-oletus: <math>P(n)</math>* on tosi. *(Varmaksi tiedetään jo siis <math>P(0)</math> paikkansapitävyys.)*
#: *Induktioväite: <math>P(n+1)</math>* on tosi. Toisin sanoen
#: 0+1+2+ \dots +n+(n+1) = \frac{(n+1) \cdot ((n + 1)+1)}{2}.
#: Induktio-oletuksen nojalla voidaan tehdä sijoitus (0 + 1 + 2 + \dots + n) = \frac{n(n+1)}{2}, jolla yhtälön vasen puoli saadaan muotoon
#: \frac{n \cdot (n+1)}{2}+(n+1).
#: Jos tämä voidaan esittää samassa muodossa kuin induktioväitteen oikea puoli, niin induktiotodistus on saatettu loppuun. Induktioväite on tosi, koska
#: \begin{align}
\frac{n \cdot (n+1)}{2}+(n+1) & = (n+1) \left( \frac{n}{2} + 1 \right) \\
& = (n+1)\left( \frac{n}{2} + \frac{2}{2} \right) \\
& = \frac{(n+1)(n + 2)}{2} \\
& = \frac{(n+1) \cdot ((n + 1) + 1)}{2}.
\end{align}

# **Johtopäätös:** 
#: Tästä siis seuraa, että kaava pätee arvolla n+1. Kaavan todettiin alussa pitävän paikkansa, kun n=0. Näiden kahden seurauksena kaava pitää paikkansa myös arvoilla n \in \{0, (0 + 1), (0+1)+1, \dots\} = \mathbb{N}. \qquad \Box

## Katso myös
* Induktiivinen päättely (yksittäisestä tapauksesta yleiseen tapaukseen)
* Deduktiivinen päättely (yleisestä tapauksesta yksittäiseen tapaukseen)

## Lähteet

## Kirjallisuutta
* 
*
Takamatsu

**Takamatsu** () on Kagawan prefektuurin pääkaupunki. Se sijaitsee Shikokun saarella Seton sisämeren rannalla Japanissa. Vuonna 2014 kaupungin asukasluvuksi laskettiin 420&nbsp;385 henkeä ja asukastiheydeksi 1 121 asukasta neliökilometriä kohti. Kaupungin pinta-ala on 375,17 km². Takamatsu on valittu yhdeksi Japanin ydinkaupungeista.

Kaupunki perustettiin virallisesti 15. elokuuta 1890. Se on kuitenkin toiminut alueen poliittisena ja taloudellisena keskuksena Edo-kaudelta lähtien, jolloin alue oli Matsudaira-klaani hallinnassa. Genpei-sodassa käyty Yashiman taistelu sijoittuu Takamatsun kaupunkiin, josta löytyy edelleen  Yashiman kaupunginosa. Takamatsun suurimpia nähtävyyksiä on Edo-kaudella valmistunut Ritsurinin puutarha. Nykyisin kaupunki on tullut tunnetuksi myös nuudeleistaan, joita kutsutaan nimellä Sanuki udon.

Takamatsusta Tamanoon Seton sisämeren yli kulkeva Seto-ōhashin silta tajoaa kulkureitin Honshūn ja Shikokun saarien välille. 

## Kuvia Takamatsusta

Kuva: Takamatsu Night View M3705.jpg|Takamatsun kaupunki
Kuva: Takamatsu castle Ushitorayagura.jpg|Takamatsun linna
Kuva: Ritsurin.JPG|Ritsurinin puutarha
Kuva: Takamatsu Station M3458.jpg|Takamatsun asema


## Lähteet

## Aiheesta muualla
Mattiesko Hytönen

**Mattiesko Hytönen** (s. 17. elokuuta 1943 Helsinki) on suomalainen toimittaja ja televisiopersoona. 

1970-luvulla toimittajanuransa aloittanut Hytönen tuli tunnetuksi suorasanaisena Helsingin Sanomien kulttuuritoimittajana ja kolumnistina. Hän muun muassa arvosteli ympäristöministeri Sirpa Pietikäistä lihomisesta ja kansanedustaja Erkki Pulliaista pröystäilevästä pukeutumisesta 1990-luvun laman aikana. Televisiossa Hytönen esiintyi ohjelmassa *[[Päivän lööppi]]* (1997). Sittemmin hän on jatkanut toimittajana kirjoittaen useisiin lehtiin sekä julkaissut muistelmateoksen *Rinnanympärys 106* (Otava, 1999, ).

Mattiesko Hytönen on toimittanut teoksen *AKS:n tiellä* (Kirjayhtymä 1982) joka perustui hänen isänsä Mikko Hytösen (1912–1978) vuosina 1938–1945 pitämiin päiväkirjoihin ja muistelmiin. Mikko Hytönen oli Akateemisen Karjala-Seuran valajäsen ja kuului vuonna 1951 perustetun Suomen Kansanpuolueen perustajajäseniin. 

Hytönen on kirjoittanut myös näytelmän. *Kadonnutta pesäpalloa etsimässä* sai ensi-iltansa Koko-teatterissa helmikuussa 2006. Näytelmää luonnehdittiin "satiiriksi Suomen poliittisesta historiasta". Vuonna 2001 Hytönen esitti Tosimiestä suomalaisessa komediaelokuvassa *[[Ponterosa]]*.

Vuonna 1997 koomikko Jope Ruonansuu levytti kappaleen *Mattiesko Hytönen* albumilleen *[[Vara Mara]]*.  

Keväällä 2024 Aili Järvelä julkaisi kappaleen Elegia, jossa hän laulaa "olisinpa Mattiesko Hytönen, vitun kovas kunnos, joka lajis ykkönen". Paula Vesala ohjasi kappaleesta musiikkivideon. 

Mattiesko Hytösen adoptiopoika Joonas Hytönen on niin ikään television viihdeohjelmien juontaja. Hytösellä on myös adoptoitu tytär. 

## Lähteet
Half-Life 2: Deathmatch

**Half-Life 2: Deathmatch** (lyhennettynä *HL2:DM* tai *HL2DM*) on Valve Corporationin kehittämä ja vuonna 2004 julkaisema ensimmäisen persoonan ammuntapeli. Kyseessä on *[[Half-Life 2]]*:n virallinen moninpeli joka ei tarvitse toimiakseen emopeliä. Peli on ladattavissa Steam-palvelusta tai ostettavissa *[[Counter-Strike: Source]]n* hyllyversion mukana. Samaan pakettiin kuuluu myös *[[Day of Defeat: Source]]*.

## Pelaaminen

Kyseessä on joukkuepohjainen ensimmäisen persoonan ammuntapeli. Peliä pelataan tietyn pituisissa erissä. Pelissä vastakkain taistelevat Combine-niminen, Maapallon valloittanut imperiumi ja sitä vastustava vastarintaliike.

Pelissä on kaksi pelimuotoa, Deathmatch ja Team Deathmatch.

Ensimmäisessä pelimuodossa pääpiirteisenä tavoitteena on tappaa muita pelaajia mahdollisimman paljon ennen aikarajan umpeutumista. Mikäli tappaa vahingossa itsensä, menettää pisteitä. Pelaaja syntyy sorkkaraudan ja painovoima-aseen kanssa, muut aseet täytyy etsiä sotatantereelta. Nämä aseet koostuvat pääosin tuliaseista, tosin saatavila on myös scifi-tyyppisiä aseita.

Team Deathmatchissa vastarintaliike ja Combine taistelevat muodollisesti erilaisten alueiden hallinnasta, tosin kyseessä on vain edellä mainittu tiimeillä. Säännöt ovat lähestulkoon samat, mutta joitakin eroavaisuuksia on: esimerkiksi tiimiläisten vahingoittaminen on mahdollista ja sitä tehdessä menettää pisteitä.

Lisäksi saatavilla on useita yhteisön jäsenien luomia karttoja, pelimuotoja sekä aseita. Tämä sisältö voi poiketa huomattavasti virallisesta vastaavasta.

## Kehitys

Kun *Half-Life 2* julkaistiin, kriitikot valittelivat moninpelin puutetta. Kaksi viikkoa *Half-Life 2:n* julkaisun jälkeen Valve julkaisi *HL2: Deathmatchin* Steam-palvelussaan. Peli julkaistiin myös Source SDK -ohjelman kanssa. Tällöin pelaajat voivat luoda omaa sisältöä, kuten karttoja, hahmoja sekä aseita peliin.

Julkaisun jälkeen Valve on päivittänyt peliä paljon uudella sisällöllä. Peli ei tule *[[The Orange Box]]* -pelikokoelman mukana, tosin se myöhemmin päivittettiin käyttämään *The Orange Boxin versiota* Source-moottorista. Tammikuussa 2008 Valve ilmoitti että NVIDIA-grafiikkakortteja käyttävät pelaajat voivat ladata ja pelata ilmaiseksi *Half-Life 2: Deathmatchia*, *[[Half-Life 2: Lost Coast]]ia*, *[[Portal|Portal: First Sliceä]]* ja *[[Peggle Extreme]]ä*.

Syyskuussa 2010 *HL2DM* julkaistiin OS X -alustalle. Kaksi vuotta myöhemmin, maaliskuussa 2013 peli julkaistiin Linuxille.

## Vastaanotto

Peli on saanut yleisesti hyvän vastaanoton, ja erityisesti painovoima-aseen kekseliästä käyttöä moninpelissä arvostettiin. Pientä kritiikkiä tuli pienestä lagisuudesta pelin ilmestyessä, tosin GameSpy ilmoitti että tämä oli poistettu pian.

## Lähteet

* *Half-Life 2: Deathmatch*

### Viitteet
Intendentuuri

**Intendentuuri** ( 'jännittää, innokkaasti harjoittaa jotakin' > ransk. *intendant*) on armeijan hallinto- ja huolto-osaston aikaisempi nimitys. Intendentuuri vastasi joukkojen huollosta ja sotatarvikkeiden sekä muonan hankinnasta.

Intendentuuria johtaa intendentti. Ensimmäiset intendentit olivat Ranskan kuningaskunnan valloitettujen alueiden raha-asioiden komissaareja, ja intendenttiys laajeni armeijan taloustarkastajien toimenkuvan laajentuessa puolustuslaitokseen.

Nykyään intendenttejä voivat olla museoiden, eläintarhojen tms. julkishallinnollisten laitosten johtajat.

Teollisuudessa esimerkiksi paperintuotantolinjan ylin tuotantotoimihenkilö, käyttöpäällikkö, voi olla englanniksi *super intendent*, jolloin hän vastaa tuotantojohtajan tehtävistä.

## Lähteet

## Katso myös
* SA-int
Ghastly Ones

**The Ghastly Ones** on surf rock -yhtye van Nuysista, Kaliforniasta. Heidän musiikkinsa on Halloween-vaikutteista. Yhtye muodostui vuonna 1996, ja heidän ensimmäinen albuminsa *A-Haunting We Will Go-Go*, julkaistiin 2. kesäkuuta 1996 Zombie-A-Go-Go Recordsilta. EP *All-Plastic Assembly Kit* julkaistiin heidän kotisivullaan vuonna 2006.

## Jäsenet
* Norman Cabrera ("Baron Shivers") 
* Garrett Immel ("Dr. Lehos") 
* Kevin Hair ("Sir Go Go Ghostly") 
* Dave Klein ("Captain Clegg") 
* Kate ("Necrobella")
Jääkiekon 1. divisioonan maailmanmestaruuskilpailut 2007

**[[Jääkiekon 1. divisioonan maailmanmestaruuskilpailut]] 2007** pelattiin Qiqiharissa, Kiinassa (A-lohko), sekä Ljubljanassa, Sloveniassa (B-lohko). Kilpailuissa karsittiin pääsemisestä A-sarjaan vuodeksi 2008. A-sarjaan nousivat Ranska ja Slovenia.

## Joukkueet

## A-lohko

*Ranska nousi A-sarjaan, Kiina putosi II-divisioonaan*
 
### Ottelut

### Pistepörssi

## B-lohko

*Slovenia nousi A-sarjaan, Romania putosi II-divisioonaan*
 
### Ottelut

### Pistepörssi

## Nousijat ja putoajat
* A-sarja
** Putoaja I-divisioonaan: 
** Putoaja I-divisioonaan: 
* **I-divisioona**
** Nousija A-sarjaan: 
** Nousija A-sarjaan: 
** Putoaja II-divisioonaan: 
** Putoaja II-divisioonaan: 
* II-divisioona
** Nousija I-divisioonaan: 
** Nousija I-divisioonaan: 
** Putoaja III-divisioonaan:  
** Putoaja III-divisioonaan: 
* III-divisioona
** Nousija II-divisioonaan: 
** Nousija II-divisioonaan: 

## Lopulliset sijoitukset

## Lähteet
* IIHF: A-lohkon turnaus 
* IIHF: B-lohkon turnaus
Eiður Guðjohnsen

**Eiður Smári Guðjohnsen** (s. 15. syyskuuta 1978) on uransa päättänyt islantilainen jalkapalloilija, pelipaikaltaan hyökkääjä. Hän on entisen jalkapalloilijan Arnór Guðjohnsenin poika. Ensimmäisessä maaottelussaan hän tuli kentälle vaihdossa isänsä tilalle. Guðjohnsenia pidetään yhtenä Islannin maajoukkueen parhaista pelaajista.

## Ura

Urallaan Guðjohnsen on edustanut Valuria, PSV:tä, KR:ää, Boltonia, Chelseaa ja Barcelonaa. Jälkimmäisessä hän kuului historiallisen triplamestaruuden voittaneeseen joukkueeseen kaudella 2008–2009.

Kesällä 2009 Guðjohnsen siirtyi Ranskan Ligue 1:ssä pelaavaan AS Monacoon.  Peliaika Monacossa jäi syyskaudella kuitenkin todella vähäiseksi ja tammikuussa 2010 hän siirtyi lainalle Englannin Valioliigassa pelaavaan Tottenham Hotspuriin. Stokeen Guðjohnsen siirtyi elo-syyskuun vaihteessa 2010 yhden vuoden mittaisella sopimuksella. Hän ei oikein missään vaiheessa vakiinnuttanut paikkaansa Stokessa ja oli kauden 2010–2011 lopun lainassa Fulhamissa. Kesällä 2011 Guðjohnsen teki sopimuksen Kreikan Superliigan AEK Ateenan kanssa. Lokakuussa 2012 hän siirtyi Belgian pääsarjassa pelaavaan Cercle Bruggeen, josta vaihtoi tammikuussa 2013 Club Bruggeen. Kaudesta 2016 lähtien hän on edustanut norjalaista Moldea.

Guðjohnsen lukeutuu Islannin maajoukkueen avainpelaajiin. Hän toimii joukkueen kapteenina ja on joukkueen kaikkien aikojen paras maalintekijä. Hän on arvellut maajoukkueuransa päättyneen hävittyyn jatkokarsintaotteluun Kroatiaa vastaan 19.11.2013. Siitä huolimatta hänet on nimetty Islannin vuoden 2016 Euroopan-mestaruuskilpailujen joukkueeseen.

## Saavutukset

* Eredivisie: 1996–1997
* Alankomaiden cup: 1996
* Alankomaiden supercup: 1996
* Islannin cup: 1998
* Englannin valioliiga: 2004–2005, 2005–2006
* Englannin liigacup: 2004–2005
* Community Shield: 2000, 2005
* Primera División: 2008–2009
* Copa del Rey: 2008–2009
* Supercopa de España: 2006, 2009
* Mestarien liiga: 2008–2009
* UEFA Super Cup: 2009 
Lähde: 

## Lähteet

* 
* 

### Viitteet

## Aiheesta muualla

* Eiður Guðjohnsenin esittely Monacon sivustolla  
* Eiður Guðjohnsenin esittely Islannin jalkapalloliiton sivustolla 
* Eiður Guðjohnsenin tilastot Football Database -sivustolla
August Fellman

**August Abraham Fellman** (16. syyskuuta 1839 Lappajärvi – 26. heinäkuuta 1912) oli lahtelainen yrittäjä, kapteeni, hovineuvos ja moninkertainen valtiopäivämies.

## Henkilöhistoria
Fellmanin isä oli pappi Jaakko Fellman ja äiti Helena Tawaststjerna. Fellman valmistui vänrikiksi Helsingin junkkarikoulusta vuonna 1861. Valmistumisen jälkeen hän palveli Venäjällä tavallisessa jalkaväkipataljoonassa ja siirtyi sitten Suomen suuriruhtinaskunnan armeijaan. Myöhemmin hän ryhtyi maanviljelijäksi ja omisti maatilan Kortesjärvellä. Vuonna 1866 hän osti Hollolasta Lahden kylästä Kartanon tilan, jota hän laajensi ostamalla myös muita tiloja. Fellman oli mennyt samana vuonna naimisiin tupakkatehtailijan tyttären, Ida Klärichin kanssa. Heille syntyi kolme lasta: Aina, Lennart ja Arthur. August Fellman on haudattu Lahden vanhalle hautausmaalle Radiomäelle.

#### Liiketoimet
Vuonna 1871 Fellman perusti kartanoonsa Lahden kylän kansakoulun. Samana vuonna hän perusti myös apteekkari K. E. Wahlstedtin kanssa oluttehtaan, josta luopui vuonna 1874 kauppias H. Mattsoin hyväksi. Vuonna 1883 hän oli perustamassa Lahden Polttimoa, jonka osuuden hän myi myöhemmin omistautuen 1874 perustamalleen Lahden sahalle, joka sijaitsi Jalkarannantien varrella. Vuosina 1877−1878 Fellman osallistui Turkin sotaan huolto-osastossa. Vuonna 1881 Fellman osti sahan konkurssipesästä sen laitokset ja kehitti siitä Hämeen suurimman sahan. Fellmanilla oli Lahden lisäksi Hovisaaren saha Kotkassa, jonka hän lopetti vuosisadan alussa. Vuonna 1907 hän perusti sahan yhteyteen sulfiittiselluloosatehtaan. Fellmanin omistaman Lahden Höyrysaha Osakeyhtiön paikalle on rakennettu Sibeliustalo.

#### Valtiopäiväedustajana
Vuosina  1891, 1894, 1897, 1899, 1900, 1904–1905 ja 1905–1906 Fellmannista tuli talonpoikaissäädyssä valtiopäiväedustaja Hollolan kihlakunnasta. Vuoden 1899 helmikuun manifestista alkaneen kehityksen aikana August Fellman ryhtyi ääriperustuslailliseksi vastustuspuolueen kannattajaksi, minkä vuoksi hänen kartanossaan järjestettiin pääsiäisenä 1903 noin 200 perustuslaillisen lakimiehen kokous. Myöhemmin Fellman oli poikiensa Arthur ja Lennart Fellmanin kanssa aktiivisesti mukana vastarintajärjestö Voimaliitossa.

## Katso myös
* Fellman
* Fellmanin pelto
* Fellmaninpuisto

## Lähteet

## Aiheesta muualla
* Taloforum.fi Lahden kuvia sisältävä forum, jossa useita kuvia Fellmanin mailta, sekä kartanosta.
* August Abraham Fellman. Taloudellisen edistyksen mies, kansanvalistuksen lämminsydäminen harrastaja ja suuri isänmaanystävä, Helsingin Sanomat, 22.10.1939, nro 285, s. 18, Kansalliskirjaston digitaaliset aineistot
* August Abraham Fellman. Taloudellisen edistyksen mies, kansanvalistuksen lämminsydäminen harrastaja ja suuri isänmaanystävä, jatkoa, Helsingin Sanomat, 29.10.1939, nro 292, s. 18, Kansalliskirjaston digitaaliset aineistot
Basset

**Basset** voi tarkoittaa ainakin seuraavia asioita:
* Basset, korttipeli
* Basset, bassetti, ryhmä koirarotuja:
** Basset artésien normand, koirarotu
** Basset hound, koirarotu
** Bretagnenbassetti (*basset fauve de bretagne*), koirarotu
** Gascognenbassetti (*basset bleu de gascogne*), koirarotu
** Grand basset griffon vendéen, koirarotu
** Petit basset griffon vendéen, koirarotu
* Hohner Basset, bassourku (matalaääninen kosketinsoitin)
* Basset, sukunimenä:
** Isia Basset (s. 1983), ranskalainen suunnistaja
** Lucas Basset (s. 1991), ranskalainen suunnistaja
** Raymond Basset (s. 1883), ranskalainen köydenvetäjä.
John Lodge

**John Lodge** (20. heinäkuuta 1945 Birmingham – 2025) oli brittiläinen muusikko, joka tuli tunnetuksi Moody Bluesin basistina. Hän on tehnyt myös soolomateriaalia ja julkaissut yhdessä Justin Haywardin kanssa albumin *[[Blue Jays]]*. Lodge oli mukana Moody Bluesissa vuodesta 1966 lähtien  ja myös tuotti 1970-luvulla Trapezen musiikkia. 

Lodge on ollut mukana kirjoittamassa muiden muassa lauluja "Ride My See-Saw", "Send Me No Wine", "Candle of Life", "Minstrel's Song", "Emily's Song", "Isn't Life Strange", "I'm Just a Singer (In a Rock & Roll Band)", "Steppin' in a Slidezone", "Talking out of Turn", "Sitting at the Wheel", "Lean on Me (Tonight)" ja "Gemini Dream". Hän on voittanut muutamaan otteeseen ASCAP:in laulunkirjoituspalkinnon.

Lodge soitti Moody Bluesissa. Hän sai vuonna 1985 yhdessä yhtyeen muiden jäsenten kanssa Ivor Novello -palkinnon. Lodge julkaisi vuonna 1977 sooloalbumin *[[Natural Avenue]]*, jossa soitti kitaraa Chris Spedding ja saksofonia Mel Collins. 

## Lähteet
Ulvotuinen

**Ulvotuinen** , tai myös **Ulvonjärvi** , on Etelä-Pohjanmaalla Soinissa Ulvonkylän lähellä sijaitseva järvi.

## Maantietoa
Järven pinta-ala on 71 hehtaaria, se on 1,3 kilometriä pitkä ja 900 metriä leveä. Järvellä on kartan mukaan kaksi saarta. Järvi on luodattu ja siitä on julkaistu syvyyskartat. Järven tilavuus on 1,06 miljoonaa kuutiometriä eli 0,00106 kuutiokilometriä. Sen keskisyvyys on 1,5 metriä ja suurin syvyys on 5,5 metriä. Järven rantaviivan pituus on 4,8 kilometriä.

Ulvotuisen etelärannalla on muutamia kesäasuntoja ja myös järven itä- ja pohjoisrannalle rakennetaan uusia kesämökkejä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Niemisjoen valuma-alueella (35.47), jonka Tyystänjoen valuma-alueeseen (35.475) järvi kuuluu. Järven vedenpinnan korkeus on 207,1 metriä mpy.

## Lähteet